**Individuell evaluering**

Mats Herdlevær Engelien

Vi forsøkte oss på smidig utviklingsmetodikk og har holdt to ukentlige møter på mandager og torsdager. Vi har hatt noen kommunikasjonsproblemer igjennom prosessen da vi slet med å bruke kanban bordet korrekt, og endte opp med litt dobbelt-arbeid. Dette førte til at vi splittet arbeidet i seksjoner der halve gruppen jobbet med dokumentasjonen, og den andre halvdelen fokuserte på prototypen. Jeg har sittet litt som mellom-mann og jobbet med begge deler, men har fokusert hovedsakelig på vue og dokumentasjon. Jeg føler min rolle etterhvert ble litt mer leder-roller da jeg ut i utviklingen tok over ansvar for delegering av oppgaver.

Charis og Jonas har vært ansvarlig for hovedandelen av koden der Jonas står for mye av kodebasen, og Charis har stått for mye refaktorering, samt datahåndtering. Charis har vært flink til å søke oppgaver og gjort mye grovarbeid rundt Jonas sin mer generelle kodebase. Begge har vært ansvarlige for testing. Jonas har vært flink til å strukturere koden, og har vært «ansvarlig» for MVP-en, Charis har vært ansvarlig for å organisere mye av arbeidet.

Håkon og Lars har vært hovedansvarlige for dokumentasjonen. Lars har vært «ansvarlig» for dokumentasjonen, og har satt opp latex. Han står for mange av kravene og den generelle utformingen av dokumentasjonen. Håkon har jobbet tett med Lars, og det har vært et bra samarbeid. De har også vært veldig deltagende i utformingen av MVP-en, og har vært vokale og deltatt når vi har planlagt arbeidsoppgaver rundt arbeidet med prototypen.

Hovedsakelig føler jeg at mitt eget arbeid har vært å fokusere gruppa, og å begrense scopet for utviklingen. Jeg har brukt mye tid på å utforme krav til mvp-en, organisere arbeid, jeg har skrevet en del i dokumentasjonen, og jeg har skrevet noe kode.

Arbeidsinnsatsen har vært litt ujevn i perioder der noen har jobbet mer enn andre og motsatt. Dette har ført til noen gnisninger i gruppa i starten av utviklingen, men da det nærmet seg November ble det mye bedre samarbeid og kontinuerlig kommunikasjon i gruppa. Dette økte kvaliteten og effektiviteten på arbeidet drastisk og store endringer skjedde mye fortere i denne perioden.

Det jeg merket med prosjektet er at da vi begynte med tettere arbeid og hyppigere kommunikasjon, så gikk det mye bedre, dette har også selvfølgelig mye med at medlemmene i gruppen har andre fag og det kan være vanskelig å dedikere tiden sin, og da kan man bli sure for skjevdeling i arbeidet, men dette jevnet seg ut mot slutten.

Jeg har lært utrolig mye når det kommer hvordan å planlegge prosjekter, kommunisere om kode, og jeg har lært at man er nødt til å hjelpe hverandre når problemer oppstår. Jeg har også lært at det er viktig å kommunisere hva man har gjort og hvordan det fungerer i helheten i programmet slik at andre kan være til hjelp.